Mohokos
Mohokos je brdo u Međimurskoj županiji, Republika Hrvatska. Sa svojom nadmorskom visinom od 344,4 metra predstavlja najvišu tačku u županiji. Smješten je u selu Pleškovec nedaleko naselja Vučetinec, u općini Sveti Juraj na Bregu, u sjeverozapadnom, brijegovitom dijelu Međimurja, do kojeg dopiru najistočniji obronci Alpa, koji se na ovom dijelu nazivaju Međimurske gorice. Nalazi se uz glavnu cestu, oko 7 kilometara od sjedišta županije Čakovca prema općinskom centru Štrigovi. Na samom njegovom vrhu nalazi se masivno kameno obilježje. Oko Mohokosa, čije su padine vrlo blage, nalaze se livade, vinogradi, voćnjaci i šumarci. Brdo je popularna turistička destinacija, naročito za ljubitelje planinarenja, brdskog hodanja i biciklističkih tura.